LISTA DEFINITIVA DE ADMITIDOS/AS E EXCLUÍDOS/AS AO PROCESO SELECTIVO, PARA A PROVISIÓN MEDIANTE O SISTEMA DE CONCURSO, DUNHA PRAZA VACANTE DE AVOGADO/A DO CENTRO DE INFORMACIÓN Á MULLER, CORRESPONDENTE Á OFERTA EXTRAORDINARIA DE EMPREGO PÚBLICO
ADMINISTRACIÓN LOCAL — Municipal — Poio (Persoal, oposicións, 11/04/2023)

Rematado o prazo de presentación de instancias de participación no proceso selectivo arriba indicado, de acordo co previsto nas bases xerais e específicas da convocatoria publicadas no Boletín Oficial da Provincia de 9 de decembro de 2022, extracto das mesmas no Diario Oficial de Galicia do 20 de decembro de 2022, anuncio de apertura de prazo publicado no Boletín Oficial do Estado do 31 de decembro de 2022 e listaxe provisional de admitidos/as e excluídos/as, esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local: PRIMEIRO.- Aprobar a listaxe definitiva de aspirantes admitidos/as e excluídos/as en dito proceso selectivo. Aspirantes definitivamente excluídos/as e motivo da exclusión: - Ningún SEGUNDO.- O Tribunal cualificador queda definido da maneira que se detalla a seguir: Presidente/a titular: Consuelo de la Peña Costoya, Secretaria Accidental do Concello de Poio. Presidente/a suplente: Carmen de Peña Vidal, Tecnica de Administración Xeral da Deputación de Pontevedra. Vocal titular: Olga Rodríguez González, Interventora do Concello de Poio. Vocal suplente: Cruz Farto Justo, Técnica de Administración Xeral do Centro Príncipe Felipe. Vocal titular: Montserrat Otero Oitavén, Técnica en Administración Xeral da Deputación de Pontevedra. Vocal suplente: Manuel Carramal Silva, Técnico de Administración Xeral da Deputación de Pontevedra. Vocal titular: Carmen Lorenzo Iglesias, Xefa do Servizo Xurídido Tributario do ORAL. Vocal suplente: Gabriel Rodríguez Alonso, Xefe do Servizo de Asistencia Intermunicipal. Secretario titular: Cesar Felix Santasusana Godoy, Tesoureiro do Concello de Poio. Secretario suplente: Jacobo Barreiro Pimentel, Secretario do Concello de Baiona. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 28 da Lei 39/2015 do procedemento administrativo común, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2º do Real decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme a lei 39/2015 do procedemento administrativo común. TERCEIRO.-Fixar como data de constitución do Tribunal o vindeiro día 20 de abril de 2023, ás 10:30 horas na Casa do Concello de Poio. Unha vez constituído o Tribunal cualificador procederá á valoración dos méritos dos aspirantes admitidos. CUARTO.- A presente resolución publicarase no BOP e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada. O Alcalde: Luciano Sobral Fernández